Àr-lerch 45 mn treizh e bourzh hor bagoù e vezit degemeret gant gwikadell Vauban, ur pezh savadur anezhi, a-us Porzh-Lae, kêr-benn an enezenn. Magoerioù kreñv ar Monumant Istorel-se a ro bod dur Mirdi Arz hag Istor a cheller gweladenniñ a-hed ar blez pe dost. Gant an dastumadoù a zo ennañ e cheller adveviñ eurioù bras ar Gerveur, istor ar voraerion veur ha buhez pemdeziek tud ar Gerveur gwezharall. Testoù int ivez a rummadoù arzourion hag a oa bet awenet, àr-lerch Claude Monet pe Sarah Bernhardt, gant gweledvaoù gouez an enezenn. Diàr ar beg rochellek, àr savenn ar Wikadell, e chellit saouriñ ar gwel meur souezhus-eston àr Porzh-Lae en e bezh. Goude bout graet anaoudegezh gant kreiz bev-buhezek Porzh-Lae (ur marchad a vez dalchet àr blasenn ar Republik bep mintin a-hed ar blez ), e chellit ergerzhet àr droad, àr varch-houarn pe gant ar charr, an enezenn, àr-dro 85 km2 he gorread.